**SÚKROMNÁ ŠPECIÁLNA MATERSKÁ ŠKOLA**

**LIPOVÁ 1736/2, T O P O Ľ Č A N Y**

**Správa o výchovno-vzdelávacej činnosti,**

**jej výsledkoch a podmienkach školy**

**v školskom roku 2017/2018**

oBSAH

1. Základné identifikačné údaje o škole..........................................................3
2. Údaje o počte detí v SŠMŠ.........................................................................4
3. Zamestnanci školy a plnenie kvalifikačného predpokladu pedagogických zamestnancov..............................................................................................5
4. Vzdelávanie pedagogických zamestnancov................................................5
5. Aktivity v SŠMŠ.........................................................................................5
6. Údaje o priestorových a materiálno - technických podmienkach...............7
7. Údaje o hmotnom a finančnom zabezpečení školy ....................................8
8. Dosiahnuté výsledky /cieľ koncepčného zámeru školy,

vyhodnotenie jeho plnenia..........................................................................8

1. Oblasti, v ktorých materská škola dosahuje dobré výsledky, a oblasti,

v ktorých sú nedostatky a treba úroveň výchovy a vzdelávania zlepšiť

vrátane návrhov opatrení ……………………………………………….. 10

10. Vyhodnotenie kontrolnej a hospitačnej činnosti .......................................10

1. **Základné identifikačné údaje o škole**

**Názov školy:**

SÚKROMNÁ ŠPECIÁLNA MATERSKÁ ŠKOLA, LIPOVÁ 1736/2, TOPOĽČANY

**Adresa:**

Lipová 1736/2, 955 01 Topoľčany

**Telefón:**

0911616755

**E-mail: web stránka:** [**www.specialnamsto.sk**](http://www.specialnamsto.sk)

specialnamsto@gmail.com

**Zriaďovateľ:**

PhDr. Jana Merašická, ul. Podjavorinskej 1961/8 ,955 01 Topoľčany .

**Riaditeľka:**

Katarína Stískalová

**Pedagogická rada:**

Členovia:

Katarína Stískalová

Eva Zaťková

Katarína Poluchová

**Rada školy:**

Predseda: Mgr. Marta Peterová

Podpredseda: Mgr. Andrea Galovičová

Členovia: Henrich Molnár-zástupca rodičov

PhDr. Jana Merašická-zriaďovateľ

Eva Zaťková –zástupca učiteľov

**Zriadenie školy:**

SŠMŠ bola zaradená do siete škôl od 2.septembra 2008 .

**Zameranie školy:** Vychováva a vzdeláva deti so špeciálnymi výchovno-vzdelávacími potrebami.

**Druh školy** :Súkromná špeciálna materská škola je materská škola s celodennou výchovou a vzdelávaním s možnosťou poldennej dochádzky, ak to vyžaduje zdravotné znevýhodnenie dieťaťa. Poskytuje predprimárne vzdelávanie deťom so špeciálnymi výchovno-vzdelávacími potrebami od 2,5 do 7 rokov, deťom s odloženou povinnou školskou dochádzkou a deťom s dodatočne odloženou povinnou školskou dochádzkou.

1. **Údaje o počte detí v SŠMŠ**

Počet detí so špeciálnymi výchovno-vzdelávacími potrebami v SŠMŠ v školskom roku 2017/2018: **20 detí**

Trieda **Včielky** : 10 detí, z toho :

* deti s odloženou povinnou školskou dochádzkou : 6
* predškolský vek : 3
* päťročné deti : 1

Trieda **Lienky** : 10 detí, z toho:

* predškolský vek : 2
* päťročné deti: 1
* štvorročné deti : 3
* trojročné deti : 4

1. **Zamestnanci školy a plnenie kvalifikačného predpokladu**

**pedagogických zamestnancov školy**

**Pedagogickí zamestnanci:**

|  |  |  |  |
| --- | --- | --- | --- |
| **meno** | **kvalifikovanosť** | **Ukončené ped.vzd.** | **Iné vzdelanie** |
| Eva Zaťková | 100% kvalifikovaná | Učiteľstvo pre MŠ  Špeciálna pedagogika | - |
| Katarína Polúchová | 100% kvalifikovaná | Učiteľstvo pre MŠ  Špeciálna pedagogika | všeobecná sestra |
| Katarína Stískalová | 100% kvalifikovaná | Učiteľstvo pre MŠ  s 1.atestáciou  Špeciálna pedagogika | - |

**Nepedagogickí zamestnanci:**

Oľga Kopčanová : prevádzková pracovníčka (Osvedčenie o odbornej spôsobilosti na prácu

s potravinami)

Janette Paučeková: asistentka

**4. Vzdelávanie pedagogických zamestnancov**

**Katarína Polúchová**

20.8.2018-školenie o ochrane osobných údajov

**Eva Zaťková**

14.11.2017**-** účasť na tyflopedickom seminári: „Otvor oči a snívaj svoj sen“

**5. Aktivity / údaje o aktivitách a prezentácii školy na verejnosti**

05.10.2017 Tvorivá dielňa: „Jeseń pani bohatá“ Deti pracovali s prírodným materiálom, ktorý

nazbierali počas vychádzok. Vytvárali obrázky a rôzne zvieratká za pomoci

učitelky, asistentky, rodiča.

25.10.2017 TALENT MÁNIA-súťaž talentov z MŠ Topoľčany. Predstavili sme sa hudobnou

Rozprávkou „O Kozliatkach“ medzi súťažiacimi z bežných

škôlok z mesta Topoľčany.

14.11.2017 Otvor oči a snívaj svoj sen- tyflopedický seminár s výstavou prác špeciálnych

materských škôl z celého Slovenska. My sme zapojili prácami s jesennou

tematikou.

22.11.2017 Tanečná súťaž: LET´S DANCE v našej škôlke.

Deti tancovali v pároch chlapec + dievča na melódie obľúbených detských

piesní.Za každé tanečné vystúpenie získavali od poroty body. Na záver sa body

sčítali a vyhodnotili víťazi. Odmenené boli všetky deti.

24.11.2017 Divadelné predstavenie:“CESTOVANIE DO ROZPRÁVKOVA“

Divadielko „NA TRAKY“ z Prievidze zavítalo do našej škôlky.

29.11.2017 Výlet vláčikom do Novák. Cestovali sme vlakom zo stanice Topoľčany do stanice

Nováky a späť.

05.12.2017 Pečenie vianočných medovníčkov. Už tradične sme si vymiesili medovníkové

cesto, rozgúľali a vykrajovali medovníčky, ktoré nám potom ochotné pani

kuchárky z MŠ Lipová upiekli.

06.12.2017 Zdobenie vianočných medovníčkov.

08.12.2017 Mikuláš v našej škôlke. Mikuláš s anjelom zavítali aj do našej škôlky. Deťom

priniesli balíčky s maškrtami. Deti Mikulášovi zarecitovali básničku a sľúbili, že

budú celý rok usilovné a poslušné.

20.12.2017 Vianočná besiedka. Deti sa predstavili krátkym vianočným programom, ktorý

usilovne celý mesiac nacvičovali. Potom si spoločne s rodičmi a učiteľkami

posedeli pri vianočnom pečive a čaji.

JANUAR-FEBRUÁR 2017

Kŕmenie vtáčikov. Každý deň cez pobyt vonku sme do kŕmidielok sypali krmivo

pre vtáčiky.

17.01.2018 Sánkarské preteky. Deti sa spúšťali z kopčeka na školskom dvore po dvojiciach.

Vyhrávali tí, ktorí najďalej dojazdili.

13.02.2018 Karneval. Fašiangový karneval so súťažami v maskách. Ceny si na záver deti

rozdelili podľa toho, aká hračka sa im páčila.

14.03.2018 Škôlkárske oriešky-vedomostná súťaž, ktorá bola zameraná na predškolské

zručnosti a vedomosti.

20.03.2018 Pečenie veľkonočných medovníčkov

21.03.2018 Zdobenie veľkonočných medovníčkov

30.04.2018 Divadelné predstavenie:“O Guľkovi Bombuľkovi“

Divadielko „NA TRAKY“ z Prievidze opäť zavítalo do našej škôlky.

01.06.2018 Škôlkárska olympiáda - súťaživé športové hry na školskom dvore.

29.06. 2018 Rozlúčková slávnosť s predškolákmi

Spolupracovali sme so Súkromnou strednou odbornou školou pedagogickou, Továrnícka 1641, v Topoľčanoch. Päť študentiek vykonávalo v SŠMŠ odbornú prax. Študentka štvrtého ročníka študijného odboru 7661 M sa počas celého roka, každú stredu zapájala do výchovno-vzdelávacieho procesu. Štyri žiačky 2.A triedy študijného odboru 7661 M od 28.05.2018 do 08.06. 2018 vykonávali v našej SŠMŠ súvislú odbornú prax. Navštevovali nás aj nadaní žiaci V.A ZŠ Tribečská v Topoľčanoch.

**6. Údaje o priestorových a materiálno - technických podmienkach**

SŠMŠ sídli v areáli MŠ Lipová 1736/2 v Topoľčanoch v prenajatých priestoroch. K dispozícii máme 2 triedy, jedna je predelená nábytkom na dve časti. Druhá časť slúži ako spálňa. Ďalšie miestnosti sú : jedáleň pre deti, hygienické priestory pre deti, šatňa, priestor pre uskladnenie učebných pomôcok a ostatného materiálu, miestnosť pre učiteľky , hygienické priestory pre personál.

Triedy sú vybavené moderným, variabilným a farebným nábytkom, ktorý rozvíja estetické cítenie detí a vyhovuje bezpečnosti a ochrane zdravia detí. Hračky, didaktické hračky a učebné pomôcky patria k nezastupiteľnému vybaveniu materskej školy - dopĺňajú sa priebežne, podľa potreby. Veľa edukačných pomôcok sme si vyrobili sami. Vyrábame si aj Pl k edukačným aktivitám.

Katarína Stískalová vyrobila zbierku pracovných listov a hier na rozvíjanie matematických predstáv s názvom: „Hravá matematika“.

Všetci pedagógovia spoločne vyrobili zbierku zdravotných cvikov s názvom: „Ranné cvičenia“ Každá trieda je dostatočne vybavená spotrebným materiálom na výtvarné, grafomotorické, pracovné činnosti, na základe čoho môžeme kvalitne plniť ŠkVP. Do triedy včielok sme zakúpili kvalitné linoleum a nový koberec. Tento rok sa nám podarilo zakúpiť ďalšie dva tablety, ktoré využívame na edukáciu a sú aj silnou motiváciou k práci pre deti. V triede lienok máme interaktívnu tabuľu a tablet s edukačnými hrami, čo nám umožňuje rozvíjať digitálnu gramotnosť detí a zvyšovať motiváciu pri edukácii. Obe triedy vyhovujú potrebám detí a umožňujú efektívne využiť priestor pre realizáciu cielených aktivít, aj hrových činností.

Pre realizáciu pohybových aktivít a relaxačných cvičení využívame priestory triedy a za dobrého počasia školský dvor. Školský dvor je priestranný ,zabezpečený oplotením a uzamykatelnými bránami. Nachádza sa na ňom pieskovisko, detské ihrisko s  preliezkami, hojdačkami, kolotočom, podliezacím tunelom a trampolínou. Školský dvor je udržiavaný, pravidelne čistený, pieskovisko dezinfikované.

Bezpečnosti a ochrane zdravia detí je venovaná zvýšená pozornosť s prihliadnutím na zdravotné znevýhodnenie a fyziologické potreby detí.

Zborovňa učiteľov je vybavená počítačom, notebookmi, skenerom, čiernobielou a farebnou tlačiarňou. Nachádza sa v nej pracovný stôl a kancelárske kreslo, gauč a stolík určený na relaxáciu zamestnancov a na prijímanie návštev.

**7.Údaje o hmotnom a finančnom zabezpečení školy**

SŠMŠ je financovaná na základe štatistického výkazu o počte detí predloženého obci podľa stavu k  15.9. Finančné prostriedky sú SŠMŠ pridelené na základe finančného toku MF SR – MŠ SR – podielové dane obce. Prostredníctvom mesta Topoľčany sme v uplynulom šk. roku dostali finančné prostriedky na prevádzku a mzdy .

SŠMŠ účtuje podľa postupov účtovania pre organizácie nezriadené za účelom podnikania. Finančné prostriedky môžu byť a sú použité na mzdy, platy a ostatné osobné vyrovnania, k nim súvisiace poistné a príspevok do poistných fondov, tovary a služby a bežné transfery. Správa o hospodárení je každoročne zasielaná MsÚ v Topoľčanoch.

**8. Dosiahnuté výsledky /cieľ koncepčného zámeru školy, vyhodnotenie**

**jeho plnenia**

Výchova a vzdelávanie sa uskutočňovala podľa školského vzdelávacieho programu Slniečko, vypracovanom v súlade so štátnym vzdelávacím programom, ktorý schválilo Ministerstvo školstva, vedy, výskumu a športu Slovenskej republiky dňa **6. júla 2016** pod číslom **2016-17780/27322:1-10A0** s platnosťou od **1. septembra 2016 .**

Plánovanie sme rozdelili do mesačných tém a pod-tém tak, aby charakterizovali príslušné ročné obdobie, prihliadali na sviatky a slávnosti v danom ročnom období, zohľadňovali záujem detí a boli pre deti motiváciou k vzdelávaniu.

Individuálnymi intervenciami sme eliminovali, stimulovali , čiastočne kompenzovali stav a dôsledky zdravotného znevýhodnenia.

Využívali sme kompletné špeciálne vybavenie, stimulačné programy, odborný servis zamestnancov SCŠPP J.Kráľa 1 v Topoľčanoch. Zabezpečovali sme plynulú a systematickú, logopedickú, tyflopedickú, špeciálnopedagogickú a psychologickú starostlivosť, rozvíjanie komunikačných zručností.

Vzdelávacie štandardy sme prispôsobovali v maximálnej miere výchovno-vzdelávacím potrebám a možnostiam detí so špeciálnymi výchovno-vzdelávacími potrebami. Zabezpečovali sme stretávanie so zdravými deťmi, a to návštevami bežných MŠ, cez pobyt vonku na školskom dvore a počas akcií, ktoré organizovalo mesto Topoľčany. Organizovali sme spoločné podujatia s bežnými i špeciálnymi MŠ,ZŠ. Výchovno-vzdelávací proces sme prispôsobili tak, aby zodpovedal osobnostiam dieťaťa, ktorého telesný, psychický, alebo sociálny vývin líši od štandardného vývinu, vzhľadom na druh a stupeň postihnutia. Deti podľa individuálnych schopností získavali elementárne základy komunikačných kompetencií, matematických kompetencií a kompetencií v oblasti vedy a techniky, digitálnych kompetencií, kompetencií učiť sa, riešiť problémy, tvorivo a kriticky myslieť, sociálnych a personálnych kompetencií, občianskych kompetencií a pracovných kompetencií. Pri každodenných činnostiach sme výrazne uplatňovali individuálny prístup k deťom.

Podľa individuálnych schopností v závislosti od druhu a stupňa postihnutia si deti k osvojili kultúrno-hygienických návyky, starostlivosť o zdravie a telesnú kultúru, získali vedomosti o javoch, vybudovali si matematické predstavy, rozvíjať komunikačné schopnosti. Deťom bola prostredníctvom hrových aktivít umožnená sebarealizácia. Spontánne zapájali do hier na základe svojich záujmov - už si vedeli vybrať. Začali prejavovať aj stálejšie záujmy- vydržali pri hre, išli za svojím cieľom, hru dokončili. Zlepšili sa emocionálne prejavy a citová zrelosť . Výraznejšie sa zlepšovala komunikácia, obohacovala sa slovná zásoba a tým aj porozumenie reči. Zlepšila sa úroveň reči vo všetkých rovinách rečového prejavu - podľa individuálnych schopností detí. Deti lepšie reagovali na požiadavky a podnety učiteľky. Kontakty detí sa začali orientovať na kamarátske vzťahy. Rozvinula sa kolektívna i individuálna hra. Pozornosť detí SŠMŠ je veľmi krátkodobá, preto práca s nimi bola sťažená. Hrami na rozvíjanie pozornosti sa postupne lepšie koncentrovali na vykonávané činnosti. pozornosť sa predlžovala. Zadanými cvičeniami získavali „základné pracovné zručnosti“ potrebné pre edukačné aktivity v SŠMŠ. Rozvíjali sme samostatnosť dieťaťa, posilňovali jeho sebadôveru a sebavedomie, odstraňovali druhotné problémy správania a pripravovali na plynulý prechod do ZŠ, ŠZŠ.

**9. Oblasti, v ktorých materská škola dosahuje dobré výsledky, a oblasti, v ktorých sú**

**nedostatky a treba úroveň výchovy a vzdelávania zlepšiť vrátane návrhov opatrení**

**(§ ods. 1 písm. o)**.

Informáciu o týchto oblastiach uvedie materská škola podľa SWOT analýzy

t. j. silné stránky materskej školy, slabé stránky materskej školy, príležitosti a riziká.

SILNÉ STRÁNKY SLABÉ STRÁNKY

- kvalifikovanosť a odbornosť PZ

- veľmi dobre pracovné vzťahy - stiesnené priestory v MŠ

zamestnancov - obmedzené finančné zdroje - príjemná pracovná klíma

- participácia na riadení - vzdelávanie PZ

- aktivity materskej školy

- dobrá spolupráca s rodičmi

- spolupráca s odborníkmi

PRÍLEŽITOSTI  RIZIKÁ

- podnetné okolie na environmentálne - nedostatok finančných prostriedkov

aktivity - staršia budova

- vzdelávanie - riziko úrazu v dôsledku trhliny

v rámci nár. projektu vzdeláva v chodníku na školskom dvore

- spolupráca s inými inštitúciami

**10.Vyhodnotenie kontrolnej a hospitačnej činnosti**

Vnútorná kontrola sa realizovala a vykonáva v súlade so školským, prevádzkovým a pracovným poriadkom školy.

Kontrolované oblasti boli:

* pracovná disciplína zamestnancov,
* dodržiavanie a efektívne využívanie pracovného času zamestnancov,
* plnenie cieľov Školského vzdelávacieho programu v súlade so Štátnym vzdelávacím programom,
* kontrola realizácie výchovno-vzdelávacieho procesu,
* plnenie plánov VVČ,
* kontrola pedagogickej dokumentácie,
* kontrola čistoty a údržby

## Formy, metódy a spôsob kontroly :

|  |  |
| --- | --- |
| FORMA | METÓDA A SPÔSOB KONTROLY |
| Kontrola dokumentácie | Analýza dokumentov |
| Hospitačná činnosť | Pozorovanie  Rozhovor  Analýza dokumentov  Analýza výsledkov činnosti |
| Kontrola dodržiavania zákonných a interných noriem | Pozorovanie  Analýza dokumentov  Analýza výsledkov činnosti |

Podľa potreby sa uskutočňovali individuálne pohovory s pedagogickými a prevádzkovými zamestnancami školy. Priebežne sa hodnotila úroveň spolupráce učiteliek s rodičmi.

Pri kontrolnej a hospitačnej činnosti neboli zistené žiadne vážnejšie nedostatky.

Správu predložila na schválenie : Katarína Stískalová, dňa : 8.10. 2018

Schválila : PhDr. Jana Merašická, dňa : 22.10. 2018